CELEX: 62008CN0105
Language: sl
Date: 2008-03-06 00:00:00
Title: Zadeva C-105/08: Tožba, vložena 6. marca 2008 – Komisija Evropskih skupnosti proti Portugalski republiki

9.5.2008   
            
            
               SL
            
            
               Uradni list Evropske unije
            
            
               C 116/15
            
         Tožba, vložena 6. marca 2008 – Komisija Evropskih skupnosti proti Portugalski republiki
   (Zadeva C-105/08)
   (2008/C 116/26)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: R. Lyal in M. Afonso, zastopnika)
   
      Tožena stranka: Portugalska republika
   Predlogi tožeče stranke
   
               —
            
            
               Ugotovi naj se, da je Portugalska republika, s tem da je plačilo obresti v tujino obdavčila bolj kot plačilo obresti družbam s sedežem na portugalskem ozemlju, Portugalska republika omejila storitve dajanja hipotekarnih in drugih posojilih s strani finančnih institucij s sedežem v drugih državah članicah in državah pogodbenicah Sporazuma EGP in zato ni izpolnila obveznosti iz člena 49 ES in 56 ES ter členov 36 in 40 Sporazuma EGP.
            
         
               —
            
            
               Portugalski republiki naj se naloži plačilo stroškov.
            
         Tožbeni razlogi in bistvene trditve
   Código do Imposto sobre o Rendimento das Pessoas Colectivas (CIRC) (zakonik o davku od dobička pravnih oseb) določa različno davčno obravnavo dobička v zvezi z obrestmi, plačanimi finančnim institucijam, glede na to, ali imajo te institucije sedež na portugalskem ozemlju.
   Obdavčitev, ki velja na Portugalskem za obresti, plačane nerezidenčni finančni instituciji, vodi k veliko večji davčni obremenitvi, kot je ta, ki jo nosijo rezidenčni davčni zavezanci v zvezi s podobnimi dobički. Ta nacionalna zakonodaja zato nerezidenčne finančne institucije odvrača od tega, da bi na portugalskem trgu ponujale storitve, zlasti hipotekarna posojila, in osebam s prebivališčem na Portugalskem preprečuje dostop do posojil, ki bi jim jih morebiti ponudile te institucije. Navedena zakonodaja zato pomeni omejitev temeljnih svoboščin, določenih v členih 49 ES in 56 ES ter ustreznih določbah Sporazuma EGP.